OpenLLM-France/wikimedia huggingface dataset:
# Llista de fraternitats jueves

Llista de fraternitats jueves, aquesta és una llista de fraternitats i sororitats històricament jueves dels Estats Units i Canadà, algunes d'aquestes organitzacions han estat històricament jueves en els seus orígens, però posteriorment han estat estrictament seculars, algunes han seguit més properes a les seves arrels jueves, encara que només des d'un punt de vista històric, mentre que altres promouen activament el judaisme i la cultura jueva, un exemple de l'anterior és la germanor Tau Delta Phi, una fraternitat d'herència jueva que va ser multicultural a partir del 1932, Tau Delta Phi era ètnicament jueva, però no era especialment religiosa quan va ser fundada el 1910, els seus primers membres eren ètnicament jueus, però provenien de diferents entorns religiosos, la fraternitat és sovint agrupada amb altres fraternitats jueves, però fa temps que s'identifica principalment com una organització secular.
Aquí els mots fraternitat i sororitat es fan servir de manera diferent, ja que els grups masculins i co-educacionals sempre fan servir la paraula "fraternitat", mentre que els grups femenins usen el terme "sororitat". El terme "societat de lletres gregues", es refereix aquí a l'ús de l'alfabet grec, i no a la pertinença al poble grec.

## Fraternitats d'estudiants
### Fraternitats universitàries masculines

* ΑΕΠ - Alpha Epsilon Pi, fundada el 7 de novembre de 1913, la seva publicació s'anomena: The Lion, (el lleó).
* ΣΑΜ - Sigma Alpha Mu, fundada el 26 de novembre de 1909, la seva publicació s'anomena: The Octagonian, (l'octàgon).
* ΤΔΦ - Tau Delta Phi, fundada el 10 de juny de 1910, la seva publicació s'anomena: The Pyramid, (la piràmide).
* ΖΒΤ - Zeta Beta Tau, fundada el 29 de desembre de 1898. La seva publicació s'anomena: The Digital Deltan.

### Sororitats universitàries femenines

* ΑΕΦ - Alpha Epsilon Phi, fundada el 24 d'octubre de 1909, la seva publicació s'anomena: Columns, (columnes).
* ΔΠ - Delta Pi, sororitat canadenca, fundada el 2 de novembre de 1989.
* ΖΒΩ - Zeta Beta Omega, sororitat canadenca, fundada el 3 de desembre de 2018.
* ΣΑΕΠ - Sigma Alpha Epsilon Pi, fundada l'1 d'octubre de 1998, la seva publicació s'anomena: The Iris Petal, (el pètal d'Iris).
* ΣΔΤ - Sigma Delta Tau, fundada el 25 de març de 1917, la seva publicació s'anomena: The Torch, (la torxa).

### Fraternitats pre-universitàries

* AZA - Aleph Zadik Aleph.
* BBG - B'nai B'rith Girls.
* BBYO - Organització juvenil dels B'nai B'rith.
* ΣΑΡ - Sigma Alpha Rho, fundada el 1917. La seva publicació s'anomena: The Gleaming Eye, (l'ull lluent).

## Referències

* ↑ Anson, Jack L.; Marchenasi, Robert F. Baird's Manual of American Fraternities (en anglès). 20th. Indianapolis, Indiana: Baird's Manual Foundation, Inc., 1991. ISBN 978-0963715906.
* ↑ Sanua, Marianne Rachel. «Going Greek: Jewish College Fraternities in the United States, 1895–1945» (en anglès). Detroit, Michigan: Universitat Estatal Wayne, 2003.
# Oron

«Oron» té aquests significats:
* Oron (Mosel·la), comú francès al departament del Mosel·la (regió del Gran Est, França)
* Oron (Suïssa), comú al districte de Lavaux-Oron del cantó Vaud, constituït el 2012
* Oron-la-Ville, localitat suïssa i antic comú al districte de Lavaux-Oron del cantó de Vaud
* Districte d'Oron, divisió administrativa al cantó suís de Vaud extingida en la reforma del 2008
* Districte de Lavaux-Oron, divisió administrativa al cantó suís de Vaud
# Varulita

La varulita és un mineral de la classe dels fosfats, que pertany al grup de l'al·luaudita. Rep el seu nom de la seva localitat tipus, Varuträsk, a Västerbotten, Suècia.

## Característiques

La varulita és un fosfat de fórmula química NaCaMn2+ 3(PO₄)₃. Cristal·litza en el sistema monoclínic. La seva duresa a l'escala de Mohs és 5. Forma una sèrie de solució sòlida amb la hagendorfita, en la que part del manganès es reemplaça per ferro.
Segons la classificació de Nickel-Strunz, la varulita pertany a «08.AC: Fosfats, etc. sense anions addicionals, sense H₂O, amb cations de mida mitjana i gran» juntament amb els següents minerals: howardevansita, al·luaudita, arseniopleïta, caryinita, ferroal·luaudita, hagendorfita, johil·lerita, maghagendorfita, nickenichita, ferrohagendorfita, bradaczekita, yazganita, groatita, bobfergusonita, ferrowyl·lieïta, qingheiïta, rosemaryita, wyl·lieïta, ferrorosemaryita, qingheiïta-(Fe2+), manitobaïta, marićita, berzeliïta, manganberzeliïta, palenzonaïta, schäferita, brianita, vitusita-(Ce), olgita, barioolgita, whitlockita, estronciowhitlockita, merrillita, tuïta, ferromerrillita, bobdownsita, chladniïta, fil·lowita, johnsomervilleïta, galileiïta, stornesita-(Y), xenofil·lita, harrisonita, kosnarita, panethita, stanfieldita, ronneburgita, tillmannsita i filatovita.

## Formació i jaciments

Va ser descoberta a la localitat de Varuträsk, a Skellefteå, Västerbotten, Suècia. També ha estat descrita en altres indrets del planeta, però els jaciments on poden trobar-la són escassos.

## Referències

* ↑ «Varulite» (en anglès). Mindat. [Consulta: 4 setembre 2017].
* ↑ «The New IMA List of Minerals – A Work in Progress – Updated: May 2017» (en anglès). International Mineralogical Association. Arxivat de l'original el 10 d’agost 2019. [Consulta: 4 setembre 2017].
* ↑ «Hagendorfite-Varulite Series» (en anglès). Mindat. [Consulta: 4 setembre 2017].
# Succinea piratarum

Succinea piratarum és una espècie de gastròpode eupulmonat terrestre de la família Succineidae.

## Hàbitat

És terrestre.

## Distribució geogràfica

És un endemisme de Guam.

## Referències

* 1 2 Mollusc Specialist Group (1996). "Succinea piratarum." 1996 Llista Vermella de la UICN. Unió Internacional per a la Conservació de la Natura, edició 1996. [Consulta: 16 abril 2023]
* ↑ Encyclopedia of Life (anglès)

## Bibliografia

* Drewry, G., U.S. Fish and Wildlife Service (USFWS), 1994. Endangered and Threatened Wildlife and Plants; Animal Candidate Review for Listing as Endangered or Threatened Species. Proposed Rule. Federal Register, 59(219): 58982-59028.

## Enllaços externs

* uBio (anglès)
# Kailua

«Kailua» té aquests significats:
* Kailua (comtat de Hawaii), població estatunidenca del Comtat de Hawaii (Hawaii)
* Kailua (comtat de Honolulu), població estatunidenca del Comtat de Honolulu (Hawaii)
# Niihau

Niihau (en hawaià Niʻihau) és l'illa més petita de les illes habitades de Hawaii. Està situada a 29 km a l'oest de Kauai i depèn administrativament del comtat de Kauai. L'illa és de propietat privada i els pocs habitants han mantingut les tradicions i la llengua hawaiiana. Popularment es coneix com l'"illa prohibida". Les seves coordenades són: 21° 54′ N, 160° 8′ O﻿ / ﻿21.900°N,160.133°O﻿ / 21.900; -160.133.

## Geografia

Niihau és geològicament l'illa més antiga de les vuit illes majors de l'arxipèlag de Hawaii. L'illa és relativament àrida, ja que es troba a sotavent de l'alta Kauai i no té suficient elevació per capturar la pluja dels vents alisis. L'altitud màxima és de 390 m al mont Paniau. La superfície total és de 179,9 km².
A les platges de l'illa s'hi troben unes petxines que s'utilitzen per bijuteria. Són les úniques petxines classificades com a gemmes i apreciades pels col·leccionistes. L'especial brillantor s'atribueix als baixos nivells de pol·lució. La venda de petxines i de bijuteria és una font d'ingressos per la població.
La població total, al cens del 2000, era de 160 habitants, quasi tots d'origen hawaià que viuen a la vila principal de Puʻuwai. La població és rural, amb una agricultura i ramaderia de subsistència, sense electricitat, carreteres ni hotels. Es parla quasi exclusivament el hawaià.

## Història

El 1863, el rei Kamehameha IV va posar l'illa en venda amb la condició contractual que es preservés la cultura i tradicions hawaianes. Niihau va ser comprada per Elizabeth Sinclair. La família Sinclair-Robinson van convertir tota l'illa en un ranxo per a l'explotació de bestiar boví i ovelles, fins que van tornar a Kauai i van deixar el ranxo a càrrec de la població nativa. El 1915 el net Aubrey Robinson va tancar l'illa als visitants forasters, fins i tot els familiars necessitaven un permís especial.
Des dels inicis de la Segona Guerra Mundial la marina dels EUA hi va fer una instal·lació d'observació, però sense personal militar permanent. A vegades s'ha utilitzat l'illa per a l'entrenament d'unitats especials, i avui per a l'assaig d'armes.
La majoria dels habitants eren empleats del ranxo de la família Robinson, però finalment van tancar la seva explotació el 1999. Avui és possible la visita turística però sota una estricta supervisió i limitació.

## Bibliografia

* Barnhart, Sky (Juliol del 2008): "The Flowers of Niihau". Maui No Ka 'Oi Magazine 12 (4). «www.nokaoimagazine.com». Arxivat de l'original el 2008-12-03. [Consulta: 1r març 2009]. Accedit a data 1 de març del 2009.
* Clark, John R. K. (1990): Beaches of Kauaii and Niihau. Honolulu, Hawaii: University of Hawaii Press. pp. 79–102. ISBN 0-8248-1260-3.
* Meyer, Philip A. (1998): Niihau - Present Circumstances and Future Requirement in an Evolving Hawaiian Community, Niihau, Hawaii: Hoomana Ia Iesu Church.

## Enllaços externs

* (anglès) Turisme a Niihau
# Llinda del portal d'entrada de Can Busquets

La Llinda del portal d'entrada de Can Busquets és una obra de Taradell (Osona) inclosa a l'Inventari del Patrimoni Arquitectònic de Catalunya.

## Descripció

És un baix relleu esculpit damunt d'una llinda. A la part central observem al Bisbe al centre d'una orla que sosté un bàcul a la mà dreta i amb l'esquerra està en actitud de beneir. Porta la inscripció de St. Eloi. Ambdós costats i sota unes arcuacions adovellades trobem a la part esquerra, un manyà que està llimant una peça, hi va vestit segons la manera de l'època. A la part dreta hi ha un ferrer que forja una ferradura damunt l'enclusa, la qual després passar el marc de l'arcuació així com el martell, per tal de donar més profunditat a l'escena. Hi ha una jerarquia entre el ferrer i el manyà, que ve donada per la mida que són representats els personatges. El relleu és baix, però hi ha una certa precisió en la indumentària i els rostres. La part central, que honora a St. Eloi és la més treballada.

## Història

Aquesta llinda construïda al segle xviii és una mostra de la importància de les cases menestrals i de la devoció que s'aplegava a l'entorn del Sant patró de l'ofici, en aquest cas St. Eloi. Sant Eloi és un Sant d'origen francès nascut vers el 588, fou orfebre i tresorer dels reis francs, Clotari I Dagobert, després esdevingué Bisbe.

## Referències

* 1 2 «Llinda del portal d'entrada de Can Busquets». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 8 octubre 2017].
# Pacy-sur-Eure

Pacy-sur-Eure és una població i comuna francesa, en la regió de Normandia, departament de l'Eure.
# Aixirivall

Aixirivall és un nucli de població del Principat d'Andorra situat a la parròquia de Sant Julià de Lòria. L'any 2009 tenia 816 habitants.
Hi ha l'església del segle xvi de Sant Pere d'Aixirivall.

## Referències

* ↑ «Aixirivall». Gran Enciclopèdia Catalana. Barcelona: Grup Enciclopèdia Catalana.
* ↑ «Població per poble». Departament d'Estadística d'Andorra. Arxivat de l'original el 14 de novembre 2016. [Consulta: 30 novembre 2010].
# Abrasímetre

Un abrasímetre és un aparell que permet determinar el grau de desgast que pateix un material a causa de l'abrasió. Consisteix en un tambor cilíndric d'acer amb una càrrega de boles, també d'acer, que descompon el producte assajat mitjançant el gir del material a determinades revolucions.

## Referències

* ↑ «Abrasímetre». Gran Enciclopèdia Catalana. Barcelona: Grup Enciclopèdia Catalana.
# Succió (medicina)

En medicina, de vegades són necessaris dispositius per crear succió. La succió es pot utilitzar per netejar les vies respiratòries de sang, saliva, vòmits o altres secrecions perquè el pacient pugui respirar. La succió pot prevenir l'aspiració pulmonar, eliminant líquids de les vies respiratòries, es facilita la respiració i es prevé el creixement de microorganismes. Els dispositius d'aspiració s'anomenen aspiradors.
A la cirurgia, la succió es pot utilitzar per eliminar la sang de la zona que s'opera per permetre als cirurgians veure i treballar-hi. La succió també es pot utilitzar per eliminar la sang que s'ha acumulat dins del crani després d'una hemorràgia intracranial.
Els dispositius d'aspiració poden ser bombes amb mecanismes accionats elèctricament o, rarament, de forma manual. En molts hospitals i altres centres sanitaris, la succió la proporcionen normalment connectors d'aspiració encastats a la paret, i connectats a un subministrament central de buit mèdic mitjançant un sistema de canonades. La punta dels aspiradors, que es connecten al dispositiu d'aspiració, és de plàstic, sigui rígid com la succió Yankauer o flexible.

## Referències

* ↑ «Pulmonary contusion: A collective review». The American Surgeon, 62, 11, 01-11-1996, pàg. 895–900. PMID: 8895709.
* ↑ Valadka AB. «Injury to the cranium». A: Trauma. Nova York: McGraw-Hill, Medical Pub. Division, 2004, p. 385–406. ISBN 0-07-137069-2 [Consulta: 15 agost 2008].
* ↑ Pollak, Andrew N. (ed.) (2011). "Chapter 9: Airway Management". Emergency Care and Transportation of the Sick and Injured. Jones and Bartlett Publishers. p. 343. ISBN 978-0-7637-7828-6
# Karmei Tzur

Karmei Tzur (en hebreu: כרמי צור) és un assentament israelià comunitari situat en l'Àrea de Judea i Samaria, en la Cisjordània ocupada. El municipi es troba al nord d'Hebron, en els turons de Judea, entre els pobles palestins de Beit Ummar i Halhul. La comunitat nacional religiosa pertany a la jurisdicció del Consell Regional de Gush Etzion. Sota els termes dels Acords d'Oslo entre Israel i l'Organització per a l'Alliberament de Palestina (OAP), l'assentament de Karmei Tzur, va ser designat com a part de l'anomenada "Zona C", un territori controlat per les autoritats israelianes. En 2016, el municipi tenia una població d'1.047 habitants.

## Referències

* ↑ «Settlements list Arxivat 2011-07-18 a Wayback Machine.». Peace Now. [Consulta: 23 novembre 2011].
* ↑ «LAND GRAB. Israel's Settlement Policy in the West Bank». B'Tselem, May 2002.
# Nivell piezomètric

El nivell piezomètric d'un aqüífer ve definit pel nivell en què la pressió de l'aigua coincideix amb l'atmosfèrica. En un aqüífer lliure, el nivell piezomètric coincideix amb en el nivell freàtic, però si l'aqüífer està confinat es troba a pressió i el nivell piezomètric queda per sobre, aleshores, en fer-hi un pou, l'aigua puja fins a assolir la superfície piezomètrica i podem parlar d'un pou artesià.
# Llindar (batimetria)

Un llindar submarí és el punt més superficial del recorregut més profund sobre el fons marí que permet passar d'una conca oceànica a una altra. Els corrents marins profunds circulen pels llindars submarins per passar d'un domini a un altre. Topològicament, un llindar correspon a un punt de sella de la batimetria (un lloc on la topografia és màxima en una direcció mentre que és mínima en la perpendicular). Un exemple és el Llindar de Camarinal, que separa l'oceà Atlàntic del Mar Mediterrani. L'equivalent continental del llindar és denominat coll.

## Referències

* ↑ «Llindar (batimetria)». Gran Enciclopèdia Catalana. Barcelona: Grup Enciclopèdia Catalana.
* ↑ Océanos y Mares: Dimensión y Repartición
* ↑ El Estrecho: un lugar único en el Mundo,
# Pacífico

Pacífico és un barri del districte de Retiro, a Madrid. Limita al nord amb el barris de Jerónimos i Niño Jesús (Retiro), al sud i est amb el d'Adelfas i al sud-oest amb el d'Atocha. Està delimitat pel Passeig de la Infanta Isabel, el Passeig de la Reina Cristina, la Plaça de Mariano de Cavia, l'Avinguda del Mediterráneo, la Plaça del Conde de Casal, el carrer del Doctor Esquerdo, el carrer de Pedro Bosch i les vies del tren que convergeixen a l'Estació d'Atocha. El seu nom fa referència a l'Avinguda del Pacífico, nom amb el qual era coneguda l'actual avinguda de la Ciudad de Barcelona, en record de les expedicions de guerra protagonitzades per l'Armada espanyola en 1865. Paradoxalment el canvi es va produir després de la Guerra Civil Espanyola. Segons una altra versió, el nom feia referència a les casernes en què s'acantonaven les tropes que servien al Pacífic i la indústria encarregada d'aprovisionar-los.

## Història

El més destacable de la història del barri de Pacífico són "les casernes" (actual Poliesportiu Daoiz i Velarde) on s'organitzen els Jocs Esportius Municipals de bàsquet del districte de Retiro i altres activitats esportives) que van ser utilitzats durant la guerra civil convertint a la zona en un punt calent de Madrid.
L'Atemptat de Madrid de l'11 de març de 2004 va posar fi a la vida de 192 persones comès per terroristes islàmics en aquest barri, exactament en les vies de tren del Carrer de Téllez, justament darrere del Poliesportiu Daoiz i Velarde que va ser utilitzat com a hospital de campanya.

## Enllaços externs

* Ortofoto del districte amb els límits de cada barri
* Districtes de Madrid
Viccionari
# Acacia howittii

Acacia howittii és una espècie de planta de la família de les lleguminoses que es distribueix per Victòria, al sud-est d'Austràlia. És un arbust que viu en sòls lleugerament àcids a lleugerament alcalins, que es troba en àrees humides. És una espècie que s'usa com a planta ornamental. El que sorprèn d'aquesta espècie és que es troba dins la llista d'espècies rares i és de les més comunes en cultiu i creixement, encara que no segueixi cap tractament en concret. El que passa és que en la natura, la seva distribució es veu reduïda a un punt concret al sud, als turons de Gippsland entre Yarram i Tarra Valley, en una distància de poc més de 20 km.

## Referències

* ↑ «Acacia howittii» a EOL. Data consulta: 31 de gener de 2014.
* ↑ Australian National Botanic Gardens, Parks Australia. «Acacia howittii - Growing Native Plants» (en anglès). [Consulta: 21 desembre 2020].
# AL 200-1

AL200-1 (Afar Locality 2002-1) és un fòssil consistent en el paladar i les dents superiors d'un exemplar de l'espècie Australopithecus afarensis. Fou descobert a la Depressió d'Afar (Etiòpia) per Donald Johanson el 1975. Es calcula que té una antiguitat d'entre 3,2 i 3 milions d'anys.
Les seves característiques inclouen una configuració simiesca de les dents, incloent-hi incisives espatulades i un espai entre els ullals i les incisives exteriors.

## Referències

* «Imatges d'AL200-1». Arxivat de l'original el 2007-09-11. [Consulta: 12 juliol 2006].
# Tao Geoghegan Hart

Tao Geoghegan Hart (Holloway, 30 de març de 1995) és un ciclista britànic que combina tant la ruta com la pista. Actualment milita a l'equip Lidl-Trek. En el seu palmarès destaca la general i dues etapes del Giro d'Itàlia de 2020.

## Palmarès en ruta

* 2013
** 1r a la Volta a Ístria i vencedor d'una etapa
** 1r al Giro de la Lunigiana i vencedor d'una etapa
* 2016
** Campió del Regne Unit sub-23 en ruta
** 1r al Trofeu Piva
** Vencedor d'una etapa al Tour de Savoia Mont Blanc
* 2019
** Vencedor de 2 etapes al Tour dels Alps
* 2020
** 1r al Giro d'Itàlia i vencedor de dues etapes. 1r de la Classificació dels joves
* 2023
** 1r al Tour dels Alps i vencedor de 2 etapes
** Vencedor d'una etapa a la Volta a la Comunitat Valenciana

### Resultats a la Volta a Espanya

* 2018. 62è de la classificació general
* 2019. 20è de la classificació general
* 2022. 19è de la classificació general

### Resultats al Giro d'Itàlia

* 2019. Abandona (13a etapa)
* 2020. 1r de la classificació general. Vencedor de 2 etapes. 1r de la Classificació dels joves
* 2023. Abandona (11a etapa)

### Resultats al Tour de França

* 2021. 60è de la classificació general

## Referències

* ↑ «EL MENSAJE LLENO DE CLASE QUE HA EMOCIONADO A TODO EL CICLISMO: TAO GEOGHEGAN HART SE DESPIDE DEL INEOS». Eurosport, 13-12-2023. [Consulta: 19 gener 2024].
* ↑ esport3. «El ciclista britànic Tao Geoghegan Hart es proclama campió del Giro 2020», 25-10-2020. [Consulta: 28 octubre 2020].
* ↑ «Caída y abandono de Tao Geoghegan Hart, el tercer clasificado en el Giro de Italia». El Pais, 17-05-2023. Arxivat de l'original el 21 maig 2023. [Consulta: 19 gener 2024].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Tao Geoghegan Hart a ProCyclingStats
# La Unión (Múrcia)

La Unión és una ciutat i municipi de la Regió de Múrcia, comarca del Camp de Cartagena. Té una població de 14.692 habitants i un terme municipal amb 24,7 km² que engloba pedanies com Roche i Portman. Tan sols és limítrofa amb el terme municipal de Cartagena. La Unión és a set quilòmetres de la capital de comarca. El nom de la localitat fa honor a la seva fundació com a entitat local el 1869, de la unió dels pobles del Garbanzal i Herrerías, que pertanyien a Cartagena.
Va destacar des d'antic per la seva serra minera, la qual va tenir un auge especial en 1880 amb la concessió de llicències per a l'explotació minera a empreses angleses i franceses. La mineria va atreure a La Unión una gran quantitat d'immigració procedent de l'Andalusia Oriental, i la ciutat va arribar a tenir 40.000 habitants cap a 1910; en aquell moment era la quarta ciutat de la regió murciana. L'auge econòmic de la ciutat va propiciar que la de La Unión fos una de les societats més avançades de la Regió de Múrcia, pel cosmopolitisme i l'origen divers dels seus pobladors. La mineria va abandonar la zona cap a 1930, cosa que deixà un important buit econòmic que es va traduir en una crisi i emigració generalitzada cap a Cartagena: la ciutat va perdre les 3/4 parts de la seva població total.
Actualment se la coneix pel seu festival del Cant de les Mines, declarat d'Interès Turístic Internacional. De l'època de l'esplendor de les mines queden a La Unión una considerable arquitectura modernista, amb la màxima expressió en l'edifici del Mercat.

## Referències

* ↑ Pérez de Lama, Ernesto (dir.). Manual del Estado Español 1999. Madrid: LAMA, 1998, p. 580. ISBN 84-930048-0-4.
# Nombre normal

En matemàtiques, s'anomena nombre normal a aquell nombre real tal que en les seves xifres qualsevol patró de nombres finit hi apareix amb la freqüència limitadora esperada per una distribució uniforme discreta, independentment de la base en la que es representi el nombre. Aquest fet permet demostrar trivialment que qualsevol cadena d'enters apareixerà tantes vegades com es vulgui dins la representació del nombre. Els nombres normals són un subconjunt dels nombres irracionals. Si un nombre compleix aquesta propietat en la seva representació en una base b, s'anomena b-normal.
El concepte fou introduït pel matemàtic francés Émile Borel l'any 1909. Mitjançant el lema de Borel-Cantelli, va demostrar el teorema del nombre normal: quasi per tot nombre real, el nombre és normal. És a dir, el conjunt de nombres no normals té mesura zero. Aquest teorema estableix l'existència de nombres normals, però no és constructiu. El conjunt de nombres normals és, però, no numerable.

## Exemples

És molt difícil demostrar la normalitat d'un nombre. De fet, la majoria de nombres normals coneguts han estat construïts amb la finalitat de ser-ho. No se sap si pi, e o el logaritme de 2 són normals. Tampoc se sap si són b-normals per algun valor de b.
Són exemples de nombres 10-normals la desena Constant de Champernowne i la Constant de Copeland-Erdős. De fet, la b-èsima Constant de Champernowne és b-normal per construcció. Ara bé, encara no s'ha demostrat si la b-èsima Constant de Copeland-Erdős és b-normal per b diferent de 10.

## Referències

* Definició de nombre normal a Wolfram MathWorld (anglès)